《虞美人（罢官嘉禾，张忠甫、曾彦思置酒舟中作）》
宋代·赵彦端

兰畦梅迳香云绕。长恨相从少。相从虽少却情亲。不道相从频后、是行人。

行人未去犹清瘦。想见相分后。书来梅子定尝新。记取江东日暮、雨还云。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。